आर्थिक भूमंडलीकरण और वैश्विक बाज़ार की अवधारणाओं ने बैंकिंग सेवाओं को नए आयाम दिए हैं. आर्थिक भूमंडलीकरण ने विश्व में राजनीतिक और भोगोलिक सीमाओं को सीमित कर दिया और उसका साक्षात्कार नए नए उत्पादों से कराया. देश में आर्थिक विकास के साथ लोगों की सामाजिक और आर्थिक परिस्थितियों में भी बदलाव आया और उन्हें अपनी क्षमताओं से बढ़ कर अपनी आकंक्षाओं को पूरा करने के लिए बैंकों का आश्रय लेना पड़ा और फलस्वरूप बैंकों को अपने कार्य क्षेत्र का विस्तार करना पड़ा. ग्राहकों की बढ़ती हुई संख्या और उनकी बढ़ती हुई आकांक्षाओं की पूर्ती के लिए आवश्यक हो गया कि बैंक उन तक उनकी भाषा में पहुचें.